**LĪGUMS Nr/2018/\_\_\_\_\_**

*Siguldas novada pašvaldības vieglo automašīnu un mikroautobusu līdz 20 vietām tehnisko apkopi un remontu*

Siguldā, 2018.gada \_\_.\_\_\_\_\_\_\_

**Siguldas novada pašvaldība** reģistrācijas Nr.90000048152, juridiskā adrese Pils iela 16, Sigulda, Siguldas novads, LV-2150, (turpmāk tekstā - Pasūtītājs) kuru, pamatojoties uz Siguldas novada pašvaldības domes 2017.gada 10.augusta saistošajiem noteikumiem Nr.20 „Siguldas novada pašvaldības nolikums” (protokols Nr.14, 1.§), pārstāv izpilddirektore Jeļena Zarandija, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_** reģistrācijas Nr.\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk tekstā – Izpildītājs), kuru, pamatojoties uz statūtiem, pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, abi kopā turpmāk tekstā saukti arī Puses un katrs atsevišķi - Puse,

pamatojoties uz Pasūtītāja iepirkuma “Vieglo automašīnu un mikroautobusu līdz 20 vietām tehniskā apkope un remonts” (identifikācijas Nr. SNP 2018/312) rezultātiem, noslēdz šādu līgumu, turpmāk tekstā - Līgums

1. **Līguma priekšmets**
   1. Pasūtītājs uzdod un Izpildītājs apņemas veikt Pasūtītāja **Siguldas novada pašvaldības vieglo automašīnu un mikroautobusu līdz 20 vietām tehnisko apkopi, remontu un auto rezerves daļu pārdošanu**, turpmāk tekstā – Pakalpojumi, tajā skaitā: dzinēja remontu, ritošo daļu remontu, riepu remontu un montāžu, virsbūves elementu krāsošanu un remontu, metināšanu, automašīnu sistēmu datordiagnostiku un gaisa kondicionēšanas sistēmu diagnostiku, remontu un uzpildi.
   2. Izpildītājs Pakalpojumus apņemas sniegt ievērojot Līguma noteikumus, Finanšu piedāvājumu (1.pielikums) un Tehnisko specifikāciju (Līguma 2.pielikums), savukārt Pasūtītājs apņemas samaksāt Izpildītājam par kvalitatīvi izpildītu Pakalpojumu atbilstoši Līguma nosacījumiem.
   3. Pakalpojumi tiek sniegti Izpildītāja autoservisā, kas atrodas \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_.
   4. Pasūtītājs Līguma ietvaros nav saistīts ar konkrētu pasūtījuma apjomu un Pakalpojumus pasūta atbilstoši vajadzībām un finanšu iespējām.
   5. Izpildītājs Pakalpojumus sniedz ar savu darbaspēku, darba rīkiem, ierīcēm un ar materiāliem, kuru vērtība ir ierēķināta Izpildītāja atlīdzībā.
   6. Līguma darbības laikā Pasūtītāja automašīnu, kuru tehnisko apkopi un/vai remontu veic Izpildītājs, skaits var tikt palielināts vai samazināts no Līguma parakstīšanas dienā noteiktā automašīnu skaita. Automašīnu skaita izmaiņas nerada izmaiņas citos Līguma noteikumos.
   7. Automašīnu nodošanas kārtība tehniskajai apkopei un/vai remontam :
      1. Pasūtītāja pārstāvis elektroniski nosūta pieteikumu uz Izpildītāja e-pastu: \_\_\_\_\_\_\_\_\_\_\_\_\_\_\_\_\_\_\_\_\_ par diagnostikas, apkopes un/vai remonta veikšanas nepieciešamību;
      2. Izpildītājs pieņem automašīnu diagnostikai, tehnisko apkopju un/vai remonta veikšanai ne vēlāk kā 24 (divdesmit četru) stundu laikā no Pasūtītāja pieteikuma saņemšanas e-pasta veidā.
      3. Pirms darbu uzsākšanas Izpildītājs informē Pasūtītāju par transportlīdzeklim nepieciešamajiem darbiem un rezerves daļām sastādot un nosūtot saskaņošanai autotransporta tehniskās apkopes, remonta darbu, rezerves daļu izmaksu tāmi ne vairāk kā 3 (trīs) stundu laikā pēc autotransporta apskates autoservisā. Tāmē norāda darbu nosaukumus, paredzēto darba stundu skaitu un materiālu izmaksas, rezerves daļu cenas, piemērotās atlaides un darba izpildes termiņu.
      4. Izpildītājs vienojas ar Pasūtītāja pārstāvi par darbu apjomu un uzsākšanu, apstiprinot iesniegto tāmi e-pastā. Izpildītājs neuzsāk Pakalpojumu sniegšanu bez Pasūtītāja pārstāvja apstiprinājuma e-pastā.
2. **Līguma summa un norēķinu kārtība**
   1. Puses vienojas, ka Līguma ietvaros Pakalpojumi kopumā var tikt apmaksāti nepārsniedzot **41 000,00 EUR** (četrdesmit viens tūkstotis *euro* nulle centi)un pievienotās vērtības nodoklis 21% apmērā, kas ir 8 610,00 EUR (astoņi tūkstoši seši simti desmit *euro* nulle centi), kopā 49 610,00 EUR (četrdesmit deviņi tūkstoši seši simti desmit *euro* nulle centi).
   2. Samaksa Izpildītājam par iepriekšējā mēnesī sniegto Pakalpojumu tiek veikta ne retāk kā 1 (vienu) reizi mēnesī 15 (piecpadsmit) darba dienu laikā ar pārskaitījumu uz Izpildītāja bankas kontu, pēc sniegto Pakalpojumu nodošanas un pieņemšanas aktu abpusējas parakstīšanas un Izpildītāja sagatavoto rēķinu par sniegtajiem Pakalpojumiem saņemšanas. Tāpat Izpildītājs līdz katra nākamā mēneša 5. (piektajam) datumam elektroniskā formātā uz e-pasta adresi: [aivars.kirkelis@sigulda.lv](mailto:aivars.kirkelis@sigulda.lv) nosūta kopsavilkumu par iepriekšējā kalendārajā mēnesī izsniegtajiem rēķiniem Pasūtītājam.
   3. Pakalpojumu izpildes pieņemšanas un nodošanas akti tiek sagatavoti 2 (divos) eksemplāros. Viens eksemplārs tiek nodots Izpildītājam, otrs - Pasūtītājam, saņemot automašīnu pēc Pakalpojumu izpildes.
   4. Gadījumā, ja Pasūtītājs nav veicis samaksu Līguma 2.2.apakšpunktā noteiktajā termiņā, tad Izpildītājam ir pienākums nosūtīt atgādinājumu par rēķina samaksu uz e-pasta adresi: [rekini@sigulda.lv](mailto:rekini@sigulda.lv). Gadījumā, ja Izpildītājs atgādinājumu nenosūta uz e-pasta adresi: [rekini@sigulda.lv](mailto:rekini@sigulda.lv), tad samaksa Izpildītājam tiek pārcelta uz nākamā mēneša maksājumu. Iepriekš minētajā gadījumā Izpildītājam nav tiesības pieprasīt Līguma 4.4.apakšpunktā minēto līgumsodu.
   5. Līguma 2.2.apakšpunktā norādītajā kopsavilkumā jānorāda iepriekšējā mēneša laikā apkalpoto automašīnu, nosaukumi un valsts reģistrācijas numuri, nodošanas un pieņemšanas aktu datumi, nodošanas un pieņemšanas aktos norādītā Pakalpojuma summa, kā arī rēķina kopējā summa.
   6. Par Līgumā paredzēto maksājumu apmaksas dienu tiek uzskatīta diena, kurā tiek izdarīts attiecīgais maksājums. Strīdus gadījumā tiek noteikts, ka maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un banka to ir pieņēmusi izpildei.
3. **Pušu tiesības un pienākumi**
   1. Pasūtītājs ir tiesīgs:
      1. kontrolēt Pakalpojuma sniegšanas gaitu un pieprasīt no Izpildītāja attiecīgu informāciju;
      2. atteikties pieņemt Pakalpojumu, ja Pasūtītājs nav apmierināts ar Pakalpojuma kvalitāti to nodošanas brīdī, tad Pasūtītājs, rakstiski norādot atteikumā pamatotu iemeslu un termiņu, kurā Izpildītājam ir jānovērš pieļautie defekti, trūkumi un neprecizitātes par saviem līdzekļiem.
   2. Pasūtītājs apņemas:
      1. sniegt Izpildītājam Pasūtītāja rīcībā esošo informāciju, kas nepieciešama Līguma izpildei;
      2. nodrošināt Izpildītājam iespēju sniegt Pakalpojumu bez traucējumiem no Pasūtītāja puses, kā arī apņemas savlaicīgi informēt Izpildītāju par jebkādiem notikumiem, kas var kavēt vai traucēt Pakalpojuma izpildi;
      3. veikt maksājumus Līgumā noteiktajā termiņā;
      4. izteikt Līguma 3.1.2.apakšpunktā minētās pretenzijas par sniegto Pakalpojumu, ja tādas būs, 7 (septiņu) dienu laikā no Pakalpojuma nodošanas brīža.
   3. Izpildītājs apņemas:
      1. Pakalpojumu sniegt pilnā apjomā un kvalitatīvi, atbilstoši automašīnu tehniskās dokumentācijas, automašīnu ražotāju noteikto standartu, normatīvo aktu, t.sk. Ministru kabineta 2017.gada 30.maija noteikumu Nr.295 „Noteikumi par transportlīdzekļu valsts tehnisko apskati un tehnisko kontroli uz ceļa”, darba, vides aizsardzības un ugunsdrošības prasībām, ievērojot Līguma noteikumus;
      2. veiktos remontus un tehniskās apkopes atzīmēt katra autotransporta servisa kartiņā, kas tiek nodota reizē ar autotransportu un pēc darbu veikšanas aizpildītu atdot Pasūtītājam atpakaļ;
      3. nekavējoties informēt Pasūtītāju par autotransporta tehniskās apkopes vai remonta laikā papildus darbu izmaksām, veicot papildu izmaksu saskaņošanu e-pastā ar Pasūtītāja pārstāvi pirms papildu darbu veikšanas uzsākšanas (ārkārtas gadījumā operatīvo transportlīdzekļu remonta papildus darbu izmaksas tiek saskaņotas ar Pasūtītāja pārstāvi telefoniski);
      4. nodrošināt autotransporta rezerves daļu piegādi ne vēlāk kā 3 (trīs) kalendāro dienu laikā vai Līguma 3.8.apakšpunktā Pušu saskaņotajā termiņā;
      5. nodrošināt Pakalpojumu sniegšanu šādos termiņos, ja Pušu pārstāvji saskaņā ar Līguma 3.8.apakšpunktu nav vienojušās par citu termiņu,:
         1. autotransporta tehniskās apkopes gadījumā – ne vēlāk kā 24 (divdesmit četru) stundu laikā no Pakalpojuma uzsākšanas brīža;
         2. autotransporta remontu darbu veikšanas gadījumā – ne vēlāk kā 3 (trīs) darba dienu laikā no Pakalpojuma uzsākšanas brīža;
      6. Pakalpojumu izpildē iesaistīt tikai tādas personas, kurām ir atbilstošas zināšanas un praktiskās iemaņas;
      7. apkopes veikt ar ražotāja noteikto periodiskumu atbilstoši automašīnas nobraukumam un ekspluatācijas laikam;
      8. par saviem finanšu līdzekļiem pēc iespējas īsākā laikā novērst Pakalpojumu izpildes trūkumus, defektus.
   4. Par Līguma 3.3.5.apakšpunktā noteikto Pakalpojumu uzsākšanas brīdi uzskatāms brīdis, kad Izpildītājs saņēmis no Pasūtītāja pārstāvja Līguma 1.7.3. apakšpunktā noteikto apstiprinājumu.
   5. Izpildītājs nav tiesīgs izmantot Pasūtītāja automašīnu jebkādiem blakus mērķiem, kas nav saistīti ar automašīnas tehnisko apkopi vai remontu.
   6. Izpildītājam ir tiesības saņemt samaksu par kvalitatīvi sniegtu Pakalpojumu Līgumā noteiktajā kārtībā un apmērā.
   7. Ja Pusēm rodas domstarpības Pakalpojumu kvalitātes novērtējumā, tās ir tiesīgas pieaicināt neatkarīgus ekspertus (speciālistus), kuru atzinums par Pakalpojumu kvalitāti būs saistošs Pusēm. Ja ekspertu (speciālistu) atzinumā konstatēti rezerves daļu un/vai Pakalpojumu kvalitātes trūkumi, Izpildītājs sedz visus izdevumus par slēdziena sagatavošanu.
   8. Ja Pakalpojuma izpildes gaitā mainās Pakalpojumu izpildes apjoms un/vai rezerves daļu piegādes termiņš, Izpildītāja pienākums ir informēt Pasūtītāja pārstāvi. Šādā gadījumā tiek sagatavota un saskaņota veicamo darbu tāme Līguma 1.7. punkta noteiktajā kārtībā.
   9. Pasūtītājs ir tiesīgs Līguma darbības laikā salīdzināt Izpildītāja piedāvāto rezerves daļu un materiālu cenas ar vidējām mazumtirdzniecības cenām auto rezerves daļu veikalos/servisos, kuri atrodas 10 km rādiusā no Pasūtītāja juridiskās adreses. Izpildītāja piedāvāto rezerves daļu un materiālu cenas nevar pārsniegt vairāk kā par 10% (desmit procentiem) vidējās mazumtirdzniecības cenas pieminētajos auto rezerves daļu veikalos/servisos.
4. **Pušu atbildība**
   1. Puses ir atbildīgas saskaņā ar Latvijas Republikas normatīvajiem aktiem par zaudējumiem, kas radušies Līguma noteikumu neievērošanas rezultātā. Pusēm ir pienākums atlīdzināt šajā sakarā radītos zaudējumus.
   2. No automašīnu pieņemšanas Pakalpojumu izpildei brīža Izpildītājs materiāli atbild par pieņemto automašīnu saglabāšanu. Izpildītājs apņemas atlīdzināt zaudējumus, kas radušies automašīnas bojājuma gadījumā, laikā, kamēr automašīna atrodas pie Izpildītāja, neatkarīgi no tā, vai automašīnai radītais zaudējums vai bojājums ir noticis Izpildītāja vai trešo personu vainas dēļ.
   3. Par Līguma 3.3.5.apakšpunktos noteikto Pakalpojuma izpildes termiņa kavējumu Izpildītājs maksā Pasūtītājam līgumsodu 0,01% apmērā no Līguma summas par katru nokavēto kalendāro dienu, bet kopuma ne vairāk par 10% no Līguma kopējās summas.
   4. Par izpildīto Pakalpojumu samaksas termiņa kavējumu Izpildītājam ir tiesības prasīt, lai Pasūtītājs maksā Izpildītājam līgumsodu 0,01% no kavētās maksājuma summas par katru nokavēto kalendāro dienu, bet kopumā ne vairāk par 10% no kavētā maksājuma summas.
   5. Par automašīnas nepieņemšanu Līgumā noteiktajā termiņā, Izpildītājs maksā Pasūtītājam (par katru gadījumu) līgumsodu 20,00 EUR apmērā par katru kavēto dienu, bet kopumā ne vairāk par 10 % no Līguma kopējās summas.
   6. Par garantijas laikā atklāto remonta vai tehniskās apkopes darbu vai rezerves daļu defektu vai bojājumu nenovēršanu Līguma 5.3.apakšpunktā noteiktajā termiņā, Izpildītājs maksā Pasūtītājam par katru šādu gadījumu līgumsodu 20,00 EUR apmērā par katru nokavēto dienu, bet kopumā ne vairāk par 10 % no Līguma kopējās summas.
   7. Līgumsodu samaksa neatbrīvo Puses no Līguma saistību izpildes.
   8. Pasūtītājam ir tiesības vienpersoniski, bez atsevišķa brīdinājuma izteikšanas Izpildītājam, samazināt Izpildītājam maksājamo atlīdzību, ieturot no tās aprēķināto līgumsoda summu. Līgumsoda aprēķināšanas gadījumā, Pasūtītājs nosūta Izpildītājam līgumsoda aprēķinu un paziņojumu par tā ieturēšanu no Līgumā noteiktajiem maksājumiem.
   9. Puses tiek atbrīvotas no atbildības par Līguma saistību pilnīgu vai daļēju neizpildi, ja tā radusies nepārvaramas varas rezultātā, kuru Puses nevarēja paredzēt un novērst, ietekmēt un par kuras rašanos tās nenes atbildību. Nepārvarama vara Līguma izpratnē ir stihiskas nelaimes, kara darbības, avārijas katastrofas, epidēmijas, streiki, iekšējie nemieri. Par minēto apstākļu iestāšanos Pusēm jāpaziņo 7 (septiņu) dienu laikā. Puses nepārvaramas varas gadījumos vienojas par saistību izpildes termiņa pagarināšanu, Līguma izbeigšanu vai citu Līguma noteikumu izmaiņu, kamēr darbojas šie apstākļi un sekas.
5. **Garantijas saistības**
   1. Izpildītājs garantē, ka garantijas laiks izpildītajiem remonta darbiem un uzstādītajām detaļām ir \_\_ (\_\_\_\_\_\_\_\_\_\_\_\_\_\_\_\_\_) mēneši.
   2. Garantija Līguma izpratnē ir Izpildītāja saistības garantijas perioda laikā par saviem līdzekļiem un ar savu darbaspēku novērst Pakalpojumu izpildē konstatētos trūkumus un Pakalpojumu izpildei izmantoto daļu (detaļu) bojājumus. Izpildītājs garantijas saistību izpildi veic automašīnu ražotāja un Līgumā noteiktajā Pakalpojumu izpildes kārtībā.
   3. Ja garantijas laikā Pasūtītājs konstatē rezerves daļu un/vai darbu kvalitātes trūkumus, Pasūtītājs sastāda defektu aktu un iesniedz to Izpildītājam. Garantijas laikā konstatētos rezerves daļu un/vai Pakalpojumu kvalitātes trūkumus Izpildītājs novērš ne vēlāk kā 3 (trīs) darba dienu laikā no pretenzijas saņemšanas dienas vai Līguma 3.7.apakšpunktā minētā eksperta (speciālista) slēdziena saņemšanas dienas, vai termiņā kādā Puses rakstveidā ir vienojušās. Ja puses nevar vienoties par trūkumu novēršanas termiņiem, tad Izpildītājs Pakalpojumu kvalitātes trūkumus novērš ne vēlāk kā 3 (trīs) darba dienu laikā no pretenzijas saņemšanas dienas vai Līguma 3.7.apakšpunktā minētā eksperta (speciālista) slēdziena saņemšanas dienas
6. **Līguma darbības termiņš, izbeigšana un grozīšana**
   1. Līgums stājas spēkā **2018.gada \_\_\_\_\_\_\_\_\_\_** un ir spēkā vienu gadu, vai līdz brīdim, kad Pakalpojumi izpildīti un apmaksāti līdz Līguma 2.1.apakšpunktā noteiktai Līguma summai, atkarībā no tā, kurš no apstākļiem iestājas pirmais.
   2. Līgumu var grozīt, ciktāl to pieļauj publisko iepirkumu regulējošie normatīvie akti.
   3. Visi Līguma grozījumi, labojumi, papildinājumi noformējami rakstveidā, Pusēm savstarpēji vienojoties, izņemot Līgumā noteiktajos gadījumos, kad Pusēm ir tiesības veikt darbības vienpusēji. Līguma grozījumi, kas tiek veikti Pusēm vienojoties, stājas spēkā tikai tad, kad tie ir noformēti rakstiski un tos ir parakstījušas abas Puses.
   4. Pasūtītajam ir tiesības vienpusēji izbeigt Līgumu, rakstiski paziņojot par to Izpildītājam 10 (desmit) dienas iepriekš gadījumos, ja:
      1. ja Izpildītājs Līgumā noteiktajā kārtībā neizpilda savus pienākumus;
      2. jebkurā Līguma izpildes stadijā noskaidrojas, ka Izpildītājs nav spējīgs izpildīt Līgumā noteiktās saistības kopumā vai kādā to daļā;
      3. ir uzsākta Izpildītāja likvidācija vai reorganizācija, Izpildītājs ir atzīts par maksātnespējīgu, ierosināts Izpildītāja tiesiskās aizsardzības process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma;
      4. atsaukta vai netiek uzturēta spēkā jebkura licence, atļauja, reģistrācijas apliecība, piekrišana, kas nepieciešama šajā līgumā minēto saistību izpildei.
   5. Pusēm ir tiesības jebkurā laikā vienpusēji izbeigt Līgumu nenorādot izbeigšanas iemeslu, par otrai Pusei paziņojot rakstiski vismaz 60 (sešdesmit) dienas iepriekš.
   6. Izpildītājam ir tiesības vienpusēji izbeigt Līgumu, rakstiski paziņojot par to Izpildītājam 10 (desmit) dienas iepriekš, ja Pasūtītājs vairāk kā 2 (divas) reizes Līgumā noteiktajā termiņā neveic samaksu saskaņā ar Līguma noteikumiem.
   7. Līguma 6.5. un 6.7.apakšpunktā noteiktajos gadījumos Līgums tiek uzskatīts par izbeigtu 10 (desmitajā) dienā no paziņojuma nosūtīšanas ierakstītā sūtījumā uz adresāta juridisko adresi.
   8. Līguma 6.6.apakšpunktā noteiktajā gadījumā Līgums tiek uzskatīts par izbeigtu 60 (sešdesmitajā) dienā no paziņojuma nosūtīšanas ierakstītā sūtījumā uz adresāta juridisko adresi.
   9. Gadījumā, ja Līgums tiek izbeigts kādas Puses vainas dēļ, kas izpaudusies kā Līguma saistību nepildīšana vai nepienācīga pildīšana, tad Pusei, kura vainojama Līguma izbeigšanā, ir jāatlīdzina otrai Pusei zaudējumi, kas tai rodas saistībā ar Līguma izbeigšanu.
7. **Pārējie noteikumi**
   1. Puses vienojas, ka ar Līguma izpildi saistītos jautājumus risinās Pušu pilnvarotās personas:
      1. no Pasūtītāja puses – Aivars Ķirķelis, tālr.Nr.26333360, elektroniskā pasta adrese [aivars.kirkelis@sigulda.lv](mailto:aivars.kirkelis@sigulda.lv) ,
      2. no Izpildītāja puses \_\_\_\_\_\_\_\_\_\_\_\_\_\_\_\_\_\_\_\_\_\_, elektroniskā pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_;
   2. Pušu pārstāvji ir tiesīgi risināt jautājumus, kas saistīti ar Līguma izpildi, tajā skaitā parakstīt pieņemšanas – nodošanas aktus, pieteikumus, izteikt pretenzijas, saskaņot izpildāmo Pakalpojumu apjomus un izpildes termiņus.
   3. Visas domstarpības un strīdus, kas radušies Līguma izpildes gaitā, Puses cenšas atrisināt sarunu ceļā. Strīdi un nesaskaņas, ko Puses neatrisina sarunu ceļā, tiek izskatīti saskaņā ar spēkā esošajiem Latvijas Republikas likumiem un citiem normatīvajiem aktiem tajos noteiktajā kārtībā attiecīgā Latvijas Republikas tiesā.
   4. Tiesības un pienākumi, kas izriet no Līguma, ir saistoši Pusēm un to tiesību un saistību pārņēmējiem.
   5. Lai nodrošinātu pienācīgu Līgumā noteikto saistību izpildi, Pusēm ir pienākums 10 (desmit) dienu laikā rakstiski brīdināt vienai otru par savas adreses vai citu rekvizītu maiņu. Ja Puse, kurai bija pienākums paziņot par Līgumā noteikto rekvizīti, tālruņa numurs, adreses u.c. maiņu, neizpilda šī punkta noteikumu, uzskatāms, ka otra Puse ir pilnībā izpildījusi savas saistības, lietojot Līgumā noteikto informāciju par otru Pusi.
   6. Līguma attiecībām, kas nav atrunātas Līguma tekstā, tiek regulētas saskaņā ar Latvijas Republikas normatīvo aktu prasībām.
   7. Līgums sastādīts latviešu valodā, divos eksemplāros, no kuriem viens - Pasūtītājam, bet otrs Izpildītājam. Abiem Līguma eksemplāriem ir vienāds juridisks spēks.
8. **Pušu rekvizīti un paraksti**

|  |  |
| --- | --- |
|  |  |
| Pasūtītājs:  **Siguldas novada pašvaldība**  PVN reģ.Nr.LV90000048152  Pils iela 16, Sigulda  Siguldas novads, LV-2150  konts: LV15UNLA0027800130404  AS „ SEB Banka” | Izpildītājs:  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  PVN reģ.Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_ | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  J.Zarandija | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* | |